
ATKLĀTAM KONKURSAM

“Būvprojekta izstrāde un autoruzraudzība ”Cēsu klīnikas Diagnostikas korpusa ambulatoro sekundāro un primārās veselības aprūpes telpu pārbūvei”

iepirkuma identifikācijas Nr. CK2024/26/AK

AUTORUZRAUDZĪBAS LĪGUMS 
Cēsīs,  Datums skatāms laika zīmogu 


 Sabiedrība ar ierobežotu atbildību “CĒSU KLĪNIKA”, reģistrācijas numurs 44103057729, juridiskā adrese: Slimnīcas iela 9, Cēsīs, Cēsu novads, LV – 4101, tās valdes priekšsēdētājas Ingūnas Liepas personā, kura rīkojas, pamatojoties uz statūtiem un valdes pilnvarojumu, turpmāk līguma tekstā saukts „Pasūtītājs” no vienas puses, un

Sabiedrība “_____________”, reģistrācijas numurs _____________, juridiskā adrese: ___________tās ___________personā, kurš rīkojas uz _________  pamata,  turpmāk līguma tekstā saukts „Projektētājs ”, no otras puses, abi kopā un katrs atsevišķi saukti Puses vai Puse, pamatojoties uz   atklāta  konkursa “Būvprojekta izstrāde un autoruzraudzība ”Cēsu klīnikas Diagnostikas korpusa ambulatoro sekundāro un primārās veselības aprūpes telpu pārbūvei”, iepirkuma identifikācijas Nr. CK 2024/26/ AK (turpmāk – Iepirkums) rezultātiem,  kas tiek finansēts no sekojošiem finansējuma avotiem:

Iepirkuma 1 daļai  tiks piesaistīts Eiropas Savienības kohēzijas politikas programmas 2021. – 2027. gadam 4.1.1. specifiskā atbalsta mērķa “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.1. pasākuma “Ārstniecības iestāžu infrastruktūras attīstība” projekta Cēsu klīnikas infrastruktūras atjaunošana un medicīnas tehnoloģiju iegāde, sekundārās ambulatorās veselības aprūpes pakalpojuma kvalitatīvai nodrošināšanai, projekta Nr. 4.1.1.1/2/24/I/013 finansējums un 

-Iepirkuma 2 daļai  tiks piesaistīts  Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.3. pasākuma "Primārās veselības aprūpes lomas stiprināšana, attīstot infrastruktūru” pirmās kārtas vai arī SIA „CĒSU KLĪNIKA” finansējums,  kā arī nepieciešamības gadījumā  var tikt finansēts daļēji no Pasūtītāja paša līdzekļiem,
izsakot savu gribu brīvi – bez maldības, viltus vai spaidiem, noslēdz šādu iepirkuma līgumu, turpmāk tekstā- Līgums:

1. LĪGUMA PRIEKŠMETS
1.1. Pasūtītājs uzdod, un Projektētājs apņemas veikt autoruzraudzību sekojošiem būvprojektiem: 
1.1.1. Iepirkuma Daļai  nr.1- Būvprojekts 1.kārta -”Cēsu klīnikas Diagnostikas korpusa  ambulatoro sekundāro veselības aprūpes telpu pārbūve”;
1.1.2. Iepirkuma Daļai  Nr.2- Būvprojekts  2.kārta  - ”Cēsu klīnikas Diagnostikas korpusa  primārās veselības aprūpes telpu pārbūve”, 
kuru izstrādātājs  ir Projektētājs, saskaņā ar Līgumu, 202__. gada __. _______________ līgumu Nr.____ par būvprojekta izstrādi  un autoruzraudzību ”Cēsu klīnikas Diagnostikas korpusa ambulatoro sekundāro un primārās veselības aprūpes telpu pārbūvei”,  2014. gada 19. augusta Ministra kabineta noteikumiem Nr. 500 “Vispārīgajiem būvnoteikumi” un citiem būvniecību regulējošajiem normatīvajiem aktiem (turpmāk – Autoruzraudzība un vai Pakalpojums).
2.1. Autoruzraudzības mērķis ir būvprojektu realizācija dabā, nepieļaujot būvniecības dalībnieku patvaļīgas atkāpes no akceptētā būvprojekta izbūves darbu veikšanas gaitā.

2.1. Autoruzraudzības  apjoms atbilst būvprojektu realizācijas apjomam.
3. AUTORUZRAUDZĪBAS VEIKŠANAS TERMIŅŠ
3.1. Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei. 
3.2. Projektētājs uzsāk Pakalpojuma sniegšanu vienlaicīgi ar Būvdarbu uzsākšanu saskaņā ar 202_. gada ___. ________________ būvdarbu  līgumu (turpmāk arī Būvdarbu līgums), par ko Pasūtītājs rakstiski informēs Projektētāju. 
3.3. Pakalpojuma sniegšanas termiņš ir Būvdarbu līgumā noteiktais  būvdarbu  izpildes termiņš, kas ir noteikts kā laika periods no Būvdarbu uzsākšanas līdz  pieņemšanai ekspluatācijā spēkā esošo normatīvo aktu noteiktajā kārtībā.

4. LĪGUMA SUMMA UN NORĒĶINU KĀRTĪBA

4.1. Par sniegto Autoruzraudzību  Pasūtītājs samaksā Projektētājam  līguma cenu _____________ EUR (___________________________________eiro) bez pievienotās vērtības nodokļa (turpmāk – Līguma cena). Pievienotās vērtības nodoklis (turpmāk – PVN) tiek piemērots spēkā esošo normatīvo aktu noteiktajā kārtībā un apmērā, saskaņā ar Projektētāja iesniegto finanšu piedāvājumu, kas sastāv  par katru iepirkuma daļu sekojoši:
4.1.1. Par Autoruzraudzība iepirkuma daļai  nr.1- Būvprojekts 1.kārta -”Cēsu klīnikas Diagnostikas korpusa  ambulatoro sekundāro veselības aprūpes telpu pārbūve”_______EUR apmērā; 
4.1.2. Par Autoruzraudzību iepirkuma daļai  Nr.2- Būvprojekts  2.kārta  - ”Cēsu klīnikas Diagnostikas korpusa  primārās veselības aprūpes telpu pārbūve”  ___ EUR apmērā. 
4.2.  Pasūtītājs Līguma cenas  samaksu  par veikto Autoruzraudzību veic ikmēneša maksājumos pēc  Līgumā 3.4. punktā noteikto dokumentu iesniegšanas. 
4.3. Līguma cena  ietver visus Projektētāja  izdevumus, kas saistīti ar Līgumā paredzēto saistību izpildi (tajā skaitā, bet ne tikai autoruzraudzības organizācijas un izpildes izdevumi, personāla izmaksas, nodokļi, pieskaitāmās izmaksas, ar peļņu un riska faktoriem saistītās izmaksas, izmaksas par Līgumā paredzēto apdrošināšanu un garantiju saņemšanu, apakšuzņēmēju darbu apmaksu, izmaksas, kas saistītas ar kļūdu un neatbilstību, kas radušās Izpildītāja vainas dēļ, novēršanu, konsultāciju sniegšana Pasūtītājam). Projektētājs  uzņemas risku, t.i., nepieprasot papildus samaksu no Pasūtītāja, ja Darbu izpildes laikā tiek konstatēts,  ka Projektētājs nav iekļāvis visus nepieciešamos Darbus saskaņā ar Līgumu, kļūdījies Darbu apjomos vai cenās, nav piedāvājis cenu par visu Darbu apjomu, kas nepieciešami Darbu pilnīgai pabeigšanai un nodošanai Pasūtītājam saskaņā ar Līgumu. Mainoties būvdarbu izpildes laikam, līgumcena netiek grozīta.
4.4. Pasūtītājs veic samaksu ar pārskaitījumu uz Projektētāja bankas kontu 10 (desmit) darba dienu laikā  pēc abpusēji Nodošanas – pieņemšanas akta parakstīšanas  un rēķina saņemšanas no Projektētāja par iepriekšējā mēnesī veikto Autoruzraudzību katrai daļai atsevišķi. 
4.5. Projektētājs rēķinu iesniedz Pasūtītājam elektroniski uz e- pastu rekini@cesuklinika.lv.  Elektroniski sagatavoti un iesniegti rēķini ir derīgi bez paraksta un Pasūtītājs piekrīt šādam nosacījumam.
4.6. Gadījumā, ja tiek grozīti Latvijas Republikas nodokļu normatīvie akti, Puses vienojas atstāt nemainīgu Līguma punktā 3.1. noteikto samaksu par darbu. Šādu grozījumu gadījumā tiek mainīta Līguma kopējā summa atbilstoši nodokļu likmes izmaiņām. 
4.7. Pasūtītājs veic apmaksu tikai par kvalitatīvu, Līguma noteikumiem atbilstošu  Autoruzraudzību.. Ja Autoruzraudzība izpildīts nekvalitatīvi, par ko Pasūtītājs Līgumā noteiktajā kārtībā iesniedza Projektētājam  pretenziju vai aktu par  neatbilstībām, samaksas termiņš tiek pagarināts attiecīgi par tādu laika periodu, kādā tiek novērstas aktā norādītās neatbilstības.

4.8. Ja Būvdarbi tiek pārtraukti vai atcelti, Puses sagatavo aktu par faktiski izpildīto apjomu. Šajā gadījumā Pasūtītājs 30 (trīsdesmit) kalendāro dienu laikā no minētā akta abpusējās parakstīšanas un rēķina saņemšanas no Projektētāja  samaksā Projektētājam  par faktiski sniegto Pakalpojuma apjomu.
5. AUTORUZRAUDZĪBAS NOTEIKUMI

5.1. Projektētāja norādījumi ir saistoši Pasūtītājam un Būvuzņēmējam.
5.2. Projektētājs nav atbildīgs par projekta kvalitāti, ja būvdarbu gaitā netiek novērstas Autoruzraudzības laikā  ierakstītās atkāpes no projekta. 
5.3. Projektētāja pienākums ir nekavējoties informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.
5.4. Projektētāja pienākums ir piedalīties būvniecībā iesaistīto grupu sanāksmēs.
5.5. Šajā Līgumā noteikto darbu izpilde tiek fiksēta ar Nodošanas - pieņemšanas aktu.
5.5.1. Pasūtītājs paraksta Nodošanas – pieņemšanas aktu 5 (piecu) darba dienu laikā pēc tā saņemšanas vai arī rakstiskā veidā norāda uz Autoruzraudzības neatbilstību Līguma prasībām.

5.5.2. Ja Pasūtītājs 10 (desmit) darba dienu laikā neiesniedz ar parakstu apstiprinātu Nodošanas – pieņemšanas aktu vai arī rakstiskā veidā nenorāda uz Autoruzraudzības neatbilstību Līguma prasībām, Projektētājs automātiski pieņem šo aktu kā apstiprinātu  un uz tā pamata iesniedz rēķinu Pasūtītājam.

6. PROJEKTĒTĀJA PIENĀKUMI UN TIESĪBAS

6.1. Projektētājam jāveic Autoruzraudzība Būvobjektā atbilstoši šī Līguma nosacījumiem, nodrošinot projekta  autentisku realizāciju dabā.

6.2. Veicot Autoruzraudzību, Projektētājam jāievēro spēkā esošie Latvijas Republikas normatīvie akti un Pasūtītāja rakstiski iesniegti norādījumi.

6.3. Projektētājs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
6.4. Projektētājam  ir pienākums 3 (trīs) dienu laikā pēc Līguma parakstīšanas iesniegt Pasūtītājam būvspeciālista, kas veiks atbildīgā autoruzrauga pienākumus, profesionālās civiltiesiskās atbildības apdrošināšanas līgumu  par visu būvdarbu laiku. Apdrošināšanas līgumu slēdz atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā visā būvdarbu izpildes laiku. 
6.5.  Ja noslēgtā apdrošināšanas līguma termiņš tuvojas beigām, bet būvdarbi vēl turpinās, Projektētājam  ir pienākums pirms spēkā esošā apdrošināšanas līguma darbības beigām iesniegt Pasūtītājam jaunu apdrošināšanas līgumu (vai pagarināt esošo) ar beigu termiņu līdz būvdarbu beigām.
6.6. Projektētājam ir pienākums  piedalīties Objekta nodošanā ekspluatācijā.
6.7. Projektētājam ir pienākums  iesniegt Pasūtītājam, pēc būvdarbu pabeigšanas un Objekta nodošanas ekspluatācijā, normatīvajos aktos noteikto izpildītā Pakalpojuma dokumentāciju, Būvprojekta izmaiņu sējumu. 
7. PASŪTĪTĀJA PIENĀKUMI UN TIESĪBAS

7.1. Pasūtītājam jāsniedz visa nepieciešamā dokumentācija un informācija, kas nepieciešama Autoruzraudzības veikšanai pēc iespējas īsākā laika periodā. Pasūtītājs ir atbildīgs par iesniegtās dokumentācijas un informācijas pareizību, Projektētājs pieņem to kā pareizu un nav atbildīgs par šīs informācijas atbilstības pārbaudi.

7.2. Pasūtītāja pienākums ir atļauju un  citu dokumentu saņemšana no valsts institūcijām, kas nepieciešamas būvdarbu uzsākšanai saskaņā ar izstrādāto Projekta Dokumentāciju.

7.3. Pasūtītājs nodrošina Projektētāja piekļūšanu Būvobjektam šī Līguma izpildes laikā.

7.4. Pasūtītājam ir tiesības izvirzīt pretenzijas par Autoruzraudzības veikšanu, ja tā pilnīgi vai daļēji neatbilst šī Līguma nosacījumiem Latvijas Republikas būvnormatīviem vai satur kļūdainus risinājumus.
7.5. Pasūtītājam ir tiesības aizturēt vai samazināt samaksu, no atbilstošajā periodā paredzētās summas, ja atskaites periodā Projektētājs  ir pieļāvis vai nav novērsis kļūdas Darba izpildē.
7.6. Pasūtītājs informē Projektētāju  par būvdarbu izpildes un būvdarbu izpildes uzraudzībai noslēgtajiem līgumiem. 

7.7. Savlaicīgi paziņot Projektētajam  par izmaiņām būvdarbu izpildes procesā, ja būvdarbi tiek atcelti, atlikti vai kā citādi traucēti, līdz ar to Pakalpojumu nebūs nepieciešams sniegt vai būs jākoriģē Pakalpojuma sniegšanas termiņš.

8. PUŠU ATBILDĪBA

8.1. Puses Līgumā un normatīvajos aktos noteiktajā kārtībā ir atbildīgas viena otrai un trešajām personām par nodarītajiem zaudējumiem, ja tie radušies Puses un tās Līguma izpildē iesaistīto personu darbības vai bezdarbības rezultātā.
8.2. Projektētājs atbildīgs par Līgumā un normatīvajos aktos noteikto Pakalpojuma sniegšanas prasību ievērošanu un par šo prasību neievērošanu atbild Līgumā un normatīvajos aktos noteiktajā kārtībā.
8.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
8.4. Ja Pasūtītājs neveic samaksu par Pakalpojumu Līgumā noteiktajā termiņā, Projektētājs  ir tiesīgs piemērot Pasūtītājam līgumsodu 0,1 % (nulle, komats, vienas desmitās daļas no procenta) apmērā no termiņā nesamaksātās summas bez PVN par katru kavējuma dienu. Pasūtītājs līgumsodu samaksā 10 (desmit) darba dienu laikā pēc Pasūtītāja rēķina par līgumsodu saņemšanas no Projektētāja.

8.5. . Ja Projektētājs  neizpilda jebkādu no Līgumā noteiktajām saistībām Līgumā vai abpusējā vienošanās noteiktajā termiņā, Pasūtītājs ir tiesīgs piemērot Izpildītājam līgumsodu 0,1 % (nulle, komats, vienas desmitas daļas no procenta) no Līguma cenas bez PVN par katru kavējuma dienu.
8.6. Projektētājs līgumsodu samaksā 10 (desmit) darba dienu laikā pēc Izpildītāja rēķina par līgumsodu saņemšanas no Pasūtītāja.
8.7. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
8.8. Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principus, kā arī Līguma saistību neizpildes vai nepienācīgas izpildes sekas, iemeslus un apstākļus.
8.9. Līgumsoda samaksa neatbrīvo Puses no saistību izpildes.

9. LĪGUMA APTURĒŠANA, IZBEIGŠANA, IZPILDE

9.1. Līguma darbības apturēšana notiek sekojošos apstākļos:

9.1.1. Līguma darbība var tikt apturēta pēc abu līgumslēdzēju pušu vienošanās. Līgumu apturot Pasūtītājam saskaņā ar Darbu pārtraukšanas aktu jāsamaksā Projektētājam par reāli veikto Autoruzraudzību. 
9.1.2. Jebkura Puse ir tiesīga vienpusēji apturēt Līguma darbību, pārtraucot savu saistību izpildi saskaņā ar šo Līgumu, rakstiski paziņojot par to otrai Pusei, ja otra Puse nav izpildījusi saistību, kas tieši apgrūtina pirmās Puses savlaicīgu saistību izpildi.
9.2. Līguma izbeigšana notiek sekojošos apstākļos:

9.2.1. Jebkura Puse ir tiesīga vienpusēji izbeigt šo Līgumu, ja otra Puse nav izpildījusi vienu vai vairākas saistības un, pēc rakstiska brīdinājuma saņemšanas, saistību nepildīšana nav novērsta 15 (piecpadsmit) darba dienu laikā. Šajā gadījumā Puse, kas pēc rakstiska brīdinājuma nav izpildījusi saistību, par kuru tika norādīts rakstiskajā brīdinājumā, maksā otrai Pusei līgumsodu 15% apmērā no Līguma kopējās summas, kā arī atlīdzību par reāli paveikto darbu saskaņā ar Darbu pārtraukšanas aktu.

9.2.2. Jebkura Puse ir tiesīga vienpusēji izbeigt šo Līgumu vismaz 30 dienas iepriekš rakstiski brīdinot otru Pusi, veicot savstarpējos norēķinus par reāli paveikto darbu saskaņā ar Darbu pārtraukšanas aktu un samaksājot otrai Pusei līgumsodu 15 % apmērā no Līguma kopējās summas.

9.2.3. Pie Līguma izbeigšanas visas nenomaksātās soda sankcijas un visi kārtējie maksājumi par veikto Autoruzraudzību jāsamaksā 5 (piecu) darba dienu laikā pēc Darbu pārtraukšanas akta parakstīšanas.
9.3. Līgums tiek uzskatīts par izpildītu, kad Puses ir pilnā mērā izpildījušas šī Līguma saistības - Pasūtītājs ar Nodošanas-pieņemšanas akta parakstīšanu ir apstiprinājis Autoruzraudzības pakalpojumu saņemšanu un apmaksājis pilnu Līguma summu.
10. STRĪDU IZŠĶIRŠANAS KĀRTĪBA

10.1. Strīdus, kas Pusēm rodas šī Līguma sakarā, vispirms jāmēģina atrisināt Pusēm vienojoties.

10.2. Ja Puses nevar panākt kopīgi pieņemamu risinājumu, strīdīgais jautājums izskatāms tiesā saskaņā ar Latvijas Republikā spēkā esošiem normatīvajiem aktiem.

11. NEPĀRVARAMA VARA

11.1. Puses nav atbildīgas, iestājoties nepārvaramas varas apstākļiem, tādiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti vai ar būvniecības procesu saistīto elektronisko sistēmu darbības traucējumi, kā arī jebkuri citi ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.

11.2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.

11.3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par Projektētāja faktiski padarīto darbu.

12. DATU AIZSARDZĪBA

11.1. 
Pusēm ir tiesības apstrādāt no otras Puses iegūtos fizisko personu datus, ka arī Līguma izpildes ietvaros iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai tajā skaitā, bet ne tikai no 2018.gada 25.maija ievērot Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

11.2. 
Ja saskaņā ar normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz.

11.3. 
Projektētājs piekrīt un dod savu piekrišanu fizisko personu datu apstrādei, apliecinot to ar savu parakstu rekvizītu un parakstu sadaļā, ka Pasūtītājs nodod no Projektētāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.

11.4. Puses apņemas pēc otras Puses pieprasījuma iznīcināt no Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
13. CITI NOTEIKUM1
13.1. Autoruzraudzības pakalpojumu valoda ir Latvijas Republikas valsts valoda. Ja ir nepieciešams Autoruzraudzības dokumentācijas tulkojums svešvalodā, tas tiek veikts pēc Pušu atsevišķas vienošanās.
13.2. Lai sekmīgi vadītu šī Līguma izpildi, Projektētājs un Pasūtītājs nozīmē kontaktpersonas, kurām ir tiesības darboties Pušu vārdā saistībā ar šo Līgumu. Pusēm ir tiesības nomainīt kontaktpersonas, savlaicīgi par to brīdinot otru Pusi.

13.3. Pušu kontaktpersonas: Pasūtītāja pārstāvis________________________Projektētāja pārstāvis. 
	


13.4. Papildu darbi:

13.4.1. Līguma cenā  nav iekļauta apmaksa par papildus projekta risinājumu izstrādi (t.sk. detalizēto rasējumu), kurus izsaukušas Pasūtītāja papildus prasības attiecībā uz saskaņotu projektu. 
13.4.2. Ja būvniecības gaitā rodas nepieciešamība izstrādāt papildu risinājumus (t.sk. detalizētos rasējumus) saskaņotam projektam, tad šo darbu apjoms, izpildes termiņš un apmaksas summas tiek noteikti ar Pasūtītāja un Projektētāja papildu vienošanos, uz kuru attieksies šī Līguma nosacījumi un kas būs šī Līguma neatņemama sastāvdaļa.

13.4.3. Ja papildu risinājumus (t.sk. detalizētos rasējumus) izstrādā būvuzņēmējs vai trešā puse, tie saskaņojami ar Projektētāju.
13.4.4. Par papildus darbiem nav uzskatāma tādu izmaiņu, precizējumu vai papildinājumu veikšana saskaņotajā projektā, kas saistīta ar kļūdas, nepilnības vai neprecizitātes novēršanu saskaņotajā projektā.  Visas izmaksas sedz Projektētājs. 
13.4.5. Ja būvdarbu gaitā rodas nepieciešamība izstrādāt papildus risinājumus saskaņotajam Projektēšanas darbam, tad papildus darba apjoms, tad izpildes termiņš un apmaksas summa, tiek noteikti ar Pasūtītāja un Izpildītāja papildus rakstveida vienošanos, kas noslēgta saskaņā ar Publisko iepirkumu likuma prasībām, uz kuru attieksies šī Līguma nosacījumi un kas būs šī Līguma neatņemama sastāvdaļa. Šie papildu darbi ir radušies neatkarīgi no Izpildītāja kļūdām un nepilnībām. 
13.5. Visi paziņojumi, lūgumi, prasības un cita korespondence šī Līguma saistībā ir uzskatāmi par nodotiem otrai Pusei, ja tā noformēta rakstveidā un nodota otrai Pusei nosūtot pa pastu vai elektronisko e pasta adresi. 
13.6. Šis Līgums ir noformēts latviešu valodā uz 5 (piecām) lapām un parakstīts ar drošu elektronisko parakstu.  Visi pielikumi pie šī Līguma, kas sastādīti rakstveidā un ir abu Pušu parakstīti, ir šī Līguma neatņemama sastāvdaļa.

13.7. Līguma labojumi, grozījumi un papildu vienošanās ir spēkā tikai tad, ja tie ir noformēti rakstveidā un tos ir parakstījušas abas Puses.

